Milîsanê Têgêrayîşê Şorişgêrî yê Yewbîyayeyî yê Şaran (HBDH)otêla ke tede cergê JOH û POHî mendêne vêşnaye.
Eşkerayîya HBDHyî de nê çîyî ameyî vatene: ''Dewlete seba ke JOH û POHê xo mîyanê tersî ra biveja û rehabîlîte bikera seba înan otêlêke amade kerdbi. Milîsê ma serre zî ser ra derbaz nêbe hesabê kerdişanê sûcdaran persenê. Cergê JOH û POHî yê ke vera şarê Nisêbînî qirkerdiş kerd, dima şîyî herêma Kumluca ya Adrasanî ya Antalya de ca bîyî. Otêlêka na herême 8ê gulana 2020î de saete 23:00 de bîye hedefê milîsanê ma. Otêla bi tîpê Bungalovî vêşîyaye, bîye wel.''
Eşkerayîye de ame parekerdene ke na çalakîye seba endamanê Grup Yorumî Hêlîne Bolek, Îbrahîm Gokçek û xoverdayox Mustafa Koçak ameye kerdene. Eşkerayîye de ame îfadekerdene ke dewleta ke hêrişê goran kena, do biba hedefê milîsanê HBDHyî û hêrişê dewlete do bêcewab nêmanê.
